เมื่อ3ที่ผ่านมา กินสุ้นเส้นที่พึ่งลวกเสร็จใหม่ๆ เราไม่รู้ว่ามันจะร้อนขนาดนี้ เส้นมันลื่นมาก พอกินเข้าไปมันลงไปในคออย่างเร็วค่ะ บวกกับเส้นที่ร้อนจัด มันทำให้เจ็บหน้าอกกะทันหัน (ประมาณว่าเวบากินของเย็นจัดจี้ดขึ้นหัว) กินของร้อนจัดมันจี้ดไปที่หน้าอกค่ะ ช่วงที่วิ่งไปกินน้ำ มันเจ็บมากจนมือสั่น หายใจไม่ออก เหมือนจะขาดใจจริงๆ พอกินน้ำอาการก็หายไป แต่พอหลังจากนั้น เวลากินอาหารปกติ ก็เจ็บบริเวณอกขวาทุกครั้ง ไม่ว่าจะกินข้าวหรือผลไม้ ต้อวกินข้าวคำน้ำคำตลอด เป็นเพราะอะไรค่ะ
สวัสดีค่ะ อาการเจ็บอกด้านขวา อาจมีสาเหตุจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากการบาดเจ็บในทางเดินอาหารเช่นบริเวณหลอดอาหารหากสัมพันธ์กับอาหารชัดเจนอาจจะเกี่ยวกับเรื่องกรดไหลย้อนหรือการบาดเจ็บของหลอดอาหารได้การดูแลตัวเองเบื้องต้น หลีกเลี่ยงการรับประทานอาหารรสจัดหรืออาหารร้อนๆ ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากยังมีอาการเป็นมากขึ้นเรื่อยๆ แสบร้อนกลางอก จุกคอ คลื่นไส้ หายใจไม่ออก ควรไปพบแพทย์